**Csongrád Város Polgármesterétől M**

Száma: Fjl/143-2/2022.

Témafelelős: Forgó M.

**ELŐTERJESZTÉS**

**Csongrád Városi Önkormányzat Képviselő testülete**

**2022. február 24-i ülésére**

Tárgy: A Szent Imre herceg cserkészcsapat kérelme önkormányzati ingatlanok ingyenes használatára

Tisztelt Képviselő testület!

Csongrád Városi Önkormányzat tulajdonát képezi a Csongrád külterület 0734/22 hrsz-ú, 8 ha 3261 m2 területű ingatlan (Győrfös), valamint a Csongrád külterület 0575/12 hrsz-ú, 2 ha 2350 m2 területű ingatlan (Mámai réti Holt-Tisza pihenőhely).

A csongrádi 553. számú Szent Imre herceg cserkészcsapat, és a csapat működését biztosító Jamboree Alapítvány (székhelye: 6640 Csongrád, József Attila u. 6., képv.: Felber Dániel), azzal a kérelemmel fordult az önkormányzathoz, hogy a fenti két terület díjmentes használatát engedélyezze részükre, táborozás, cserkész rendezvények céljára.

A tárgyi két ingatlan megfelelő lenne a fenti tevékenységek gyakorlására. A Győrfösben lévő területen, mint természetközeli helyen, ha a vízállás és az időjárás engedi, táborozást szerveznének, a fiatalok számára természetjárás, az állat és növényvilág megismerése lenne az elsődleges ezen a területen.

A Mámai pihenőhelyen szintén táboroztatást szerveznének, az ingyenes használat fejében az ott lévő 50 m2-es épületet és szociális blokkot, valamint a 12 m magas kilátót és a kialakított szabadtéri pihenő részt rendben tartánák, takarítanák, a túraútvonal jelzéseit újra festenék. Amennyiben a területeket más csoportok, intézmények, iskolai osztályok is használni kívánják, előzetes időpont egyeztetés után ezt a cserkészcsapat lehetővé teszi.

A fentiek alapján javasolom a képviselő testületnek a Szent Imre herceg cserkészcsapat kérelmének támogatását, és a csongrádi 0734/22 hrsz-ú ingatlan (Győrfös), valamint a csongrádi 0575/12 hrsz-ú ingatlan (Mámai réti Holt-Tisza pihenőhely) díjmentes használatba adását táboroztatás, cserkész rendezvények és természetjárással kapcsolatos programok megtartása céljára, 5 év határozott időtartamra a csongrádi 553. számú Szent Imre herceg cserkészcsapat, illetve az annak működését biztosító Jamboree Alapítvány részére.

Kérem az előterjesztés megtárgyalását, és a határozati javaslat elfogadását.

**HATÁROZATI JAVASLAT**

Csongrád Városi Önkormányzat Képviselő testülete megtárgyalta „A Szent Imre herceg cserkészcsapat kérelme külterületi önkormányzati ingatlanok ingyenes használatára” tárgyú előterjesztést, és az alábbi határozatot hozza:

1. A képviselő testület a Csongrád Városi Önkormányzat tulajdonát képező csongrádi 0734/22 hrsz-ú ingatlant (Győrfös), valamint a csongrádi 0575/12 hrsz-ú ingatlant (Mámai réti Holt-Tisza pihenőhely) 5 év határozott időtartamra térítésmentesen használatba adja táboroztatás, cserkész rendezvények és természetjárással kapcsolatos programok megtartása céljára, a csongrádi 553. számú Szent Imre herceg cserkészcsapat, illetve az annak működését biztosító Jamboree Alapítvány részére.

2

1. A képviselő testület felhatalmazza a polgármester, hogy az ingyenes használatba adásról szóló megállapodást a csongrádi 553. számú Szent Imre herceg cserkészcsapat működését biztosító Jamboree Alapítvánnyal kösse meg.

Felelős: Bedő Tamás polgármester

Határidő: 2022. március 31.

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési és Üzemeltetési Iroda és általa
3. az érintettek

Csongrád, 2022. február 14.

Bedő Tamás

polgármester